section_heading: NBA karijera
paragraph_text: Izabran je kao 20. izbor NBA drafta 2000. od strane Philadelphia 76ersa. Nakon propuštanja cijele rookie sezone zbog ozljede koljena, Claxton je krajem sezone 2001./02. mijenjan u San Antonio Spurse. U San Antonio Spursima odigrao je jednu sezonu i bio važan igrač u rotaciji. S njima je osvojio svoj jedini NBA prsten u dosadašnjoj karijeri, pobijedivši u finalu New Jersey Netse 4-2. U sezoni 2003./04. Claxton je potpisao trogodišnji ugovor vrijedan 10 milijuna dolara i postao član Golden State Warriorsa. 24. veljače 2005. Claxton je mijenjan u New Orleans Hornetse zajedno s Daleom Davisom u zamjenu za Barona Davisa. 12. srpnja 2006. Calxton je potpisao četverogodišnji ugovor vrijedan 25 milijuna dolara i postao član Atlanta Hawksa. S njima je proveo tri sezone, ali je uspio odigrati samo 44 utakmice zbog stalnih ozljeda. 25. lipnja 2009. Claxton je mijenjan u Golden State Warriorse zajedno s Acie Lawom u zamjenu za Jamala Crawforda, ali je ubrzo otpušten.